ไฟเขียวรัฐบาลลาวออกบอนด์สกุลบาท
คลังไฟเขียวรัฐบาลลาวออกพันธบัตร-หุ้นกู้สกุลเงินบาท ในไทย กำหนดให้ออกได้ถึง 1 ม.ค. ปีหน้า
22 เม.ย. 2560

คลังไฟเขียวรัฐบาลลาวออกพันธบัตร-หุ้นกู้สกุลเงินบาท ในไทย กำหนดให้ออกได้ถึง 1 ม.ค. ปีหน้าผู้สื่อข่าวรายงานว่า กระทรวงการคลังได้พิจารณาอนุญาตให้นิติบุคคลต่างประเทศออกพันธบัตร หรือหุ้นกู้สกุลเงินบาทในประเทศไทย ในช่วงวันที่ 1 พ.ค. 2560-31 ม.ค. 2561 จำนวน 1 ราย คือ กระทรวงการคลังแห่งประเทศลาว หรือ Ministry of Finance of the Lao People's Democratic Republic (MOFL) ออกพันธบัตร หรือหุ้นกู้สกุลเงินบาทในประเทศไทย ได้ภายในวันที่ 31 ม.ค. 2561 โดยมีเงื่อนไขให้ผู้ที่ได้รับอนุญาตใช้เงินที่ได้รับจากการออกพันธบัตร หรือหุ้นกู้สกุลเงินบาทในประเทศไทยเป็นเงินบาทในประเทศไทยเท่านั้น ทั้งนี้ กระทรวงการคลังขอสงวนสิทธิในการระงับการออกพันธบัตร หรือหุ้นกู้สกุลเงินบาทในประเทศไทย ในกรณีที่สถานภาพ สถานะการเงิน หรือการอื่นใดที่เกี่ยวข้องของผู้ได้รับอนุญาตมีการเปลี่ยนแปลงที่ส่งผลกระทบต่อฐานะการเงินอย่างมีนัยสำคัญ หรือเมื่อผู้ได้รับอนุญาตมีการดำเนินการไม่เป็นไปตามเงื่อนไขที่ได้รับอนุญาต โดยผู้มีความประสงค์จะขออนุญาตในรอบถัดไป สามารถยื่นหนังสือแสดงความจำนงได้ปีละ 3 ครั้ง ในเดือน มี.ค. ก.ค. และ พ.ย.ของทุกปี